شاوشنک ردمپشن

دِ شاؤشنگ ردمشن که یعنن شاؤشنک ِپرند  اتا آمریکایی فیلم هسته که سال ۱۹۹۴،  فرانک دارابونت بساته و آی ام بی دی سایت دله، تاریخ ِبتترین فیلم انتخاب بئی‌یه.

 آسنی 
فیلم اتا کارمندِ زندگی ره سِراق دِنه که ونه نوم «اندی دوفرین» هسته و تیم رابینز ونه نقش ره دارنه. ونه زنا ونجه خیانت کنده. وه شونه زنا ره سر-به-سر پیدا کنده و تفنگ ره هم شه جه ورنه ولی وه ره دل ندنه که زنا ره بکوشه. همون شو اتا دزد شونه زنا-مردی که ونجه خیانت کردنه ره کِشنه و همینسه اندی ره بی‌گناه ورنه زندون و حبس ابد دِنّه و کفنه «شاوشنک» زندون دله.

زندون دله اندی خله رفق پیدا کنده و اتا سیو مردی، رِد، جه آشنا وونه که ونه نقش ره هم مورگان فریمن دارنه. اندی زندون ِزندون‌بان‌ها و رییس وسّه مالیاتی کارون ره انجام دِنه و اونجه مخبر وونه که زندونِ رییس دره پولشویی کنده. این کارها عوض، اندی تونده زندون دله اتا کتابخنه راه دمبده و زندونی‌ها ره اکابر کلاس دله درس یاد دِنه.

اتا جوون ریکا که اندی جه درس یاد گیرنه، وه ره گانه که اتی دیگه زندون دله ات نفر جه آشنا بیّه که حکماً قاتلی هسته که اندیِ زنا ره بکوشته. اندی اینتا آسنی ره رییس وسّه تعریف کنده ولی رییس که نخانه وه آزاد بوو، شونه جوون ریکا ره کاشنه و اندی ره هم دمدنه انفرادی.

اندی اَی شه رابطه ره رییس جه خار کنده و ونه اعتماد ره بدست یارنه. وه رییسِ مدارک و ونه لباس و… گیرنه و اتا تونل که تموم این سال‌ها شه سلول دله در-ساته جه فرار کنده و زندون جه درشونه.

رِد هم چن وقت په عفو خرنه و آزاد وونه و سرنخ‌هایی که اندی ونه خَوِری هدا بی‌یه جه موفق وونه وه ره مکزیک دله پیدا هاکنه و دِ-به-دِ اونجه اتا نو زندگی ره از سر شروع کنّه.

 منابع 

رج:۱۹۹۴ فیلمون
رج:آمریکایی فیلمون
رج:انگلیسی فیلمون